Linguae Dravidicae
Linguae Dravidicae sunt sermones cognati ab aliis omnibus linguis vel segregatae vel longe distantes, qui in paeninsula Indica, praecipue meridiana, nec non in Srilanca adhibentur. Ad hanc familiam pertinent lingua Tamulica (per duo millennia litteris inscriptionibusque cognita) aliaeque multae. Linguam Aelamiticam, millennio I a.C.n. in Perside litteris cuneiformibus inscriptam et nunc exstinctam, eruditi nonnulli familia Dravidica cognatam asseverant.